བློ་བཟང་རྒྱལ་བསྟན་མ་ལས།སྐྱེས་བུ་གསུམ་གྱི་ལམ་གྱི་སྲུང་མའི་གཙོ།།མྱུར་མཛད་མགོན་དང་རྣམ་སྲས་ལས་གཤིན་སོགས།།ཞེས་གསུངས་པ་ལྟར་གཞན་དོན་ཁུར་དུ་ཁྱེར་བའི་སྙིང་རྗེ་ཆེན་པོ་རྒྱུད་ལ་ལྡན་པའི་སྐྱེས་བུ་ཆེན་པོའི་སྲུང་མ་སྙིང་རྗེ་ལས་མྱུར་མཛད་མགོན་དང་།འཁོར་བ་ལས་ཐར་བའི་ངེས་འབྱུང་གི་ཚུལ་ཁྲིམས་ཀྱི་དབང་དུ་བྱས་ཏེ་སྐྱེས་བུ་འབྲིང་གི་སྲུང་མ་རྣམ་སྲས།མི་དགེ་བཅུ་སྤོང་གི་ཚུལ་ཁྲིམས་སྲུང་བས་ངན་སོང་ཙམ་ལས་ཐར་བའི་སྐྱེས་བུ་ཆུང་ངུའི་སྲུང་མ་དགེ་སྡིག་ཤན་འབྱེད་ཆོས་རྒྱལ་ཡིན་ཏེ།སྐྱེས་བུ་གསུམ་གྱི་ལམ་གྱི་ཉམས་སུ་བླངས་བྱའི་རིམ་པ་ལྟར་སྦྱར་ནས་གོ་བ་ལེན་ཆོག་པ་ཡིན་ནོ།།